ผมทานยา Acriptega ในเวลา 24.00 น. ทุกวัน แล้วสังเกตว่านอนไม่หลับตั้งแต่ทานยาตัวนี้มา นี่ใช่อาการข้างเคียงของยานี้หรือเปล่าครับ แล้วพอจะมีวิธีแก้ไขอย่างไรขอบครับ
สวัสดีค่ะ ยา Acriptega หรือยาต้านเรโทรไวรัส ใช้รักษาการติดเชื้อไวรัสเอชไอวี เป็นยาที่ต้องใช้ภายใต้การดูแลของแพทย์ กินติดต่อกันทุกวันในเวลาเดียวกันเพื่อคุมปริมาณไวรัสในร่างกายไว้ให้ได้ผลข้างเคียงจากการใช้ยาตัวนี้ที่พบได้เช่น แผลในปาก มีปวดเมื่อยตามตัว ผิวหนังลอกหรือมีผื่นขึ้นตามตัว ตาแดงและบวม หรืออาจบวมที่ใบหน้าและเยื่อบุตรงปากด้วย ในผู้ป่วยบางรายที่แพ้ยารุนแรงอาจมีอาการหอบเหนื่อย หายใจลำบาก ส่วนเรื่องนอนไม่หลับกับยาตัวนี้นั้นอาจจะไม่ได้เกี่ยวข้องกันโดยตรงแต่อย่างไรก็ตามเนื่องจากยานี้มีความจำเป็นต้องกินต่อเนื่อง ถ้าคิดว่าเกี่ยวกับการนอนจริงๆ อาจปรึกษาแพทย์ที่ดูแลเพื่อเปลี่ยนเวลากินให้เร็วขึ้น อาจจะเป็นช่วงเย็น หรือช่วงเช้า เพื่อไม่ให้กระทบต่อการนอนก็น่าจะทำได้เช่นกัน